मां की याचिका पर HC का फैसला, पिता ने जन्म से पहले बच्चे को छोड़ा
Delhi High Court Grants Mother's Petition To Remove Name Of Her Estranged Husband From Their Minor Son's Passport. दिल्ली हाई कोर्ट ने नाबालिग बेटे के पिता का नाम पासपोर्ट से हटाने का पासपोर्ट अथॉरिटी को आदेश दिया। बच्चे की मां ने इसे लेकर कोर्ट में याचिका दायर की थी
दिल्ली हाई कोर्ट ने नाबालिग बेटे के पिता का नाम पासपोर्ट से हटाने का आदेश दिया। बच्चे की मां ने इसे लेकर कोर्ट में याचिका दायर की थी। मां ने कोर्ट को बताया था कि बच्चे के पिता ने उसे जन्म से पहले ही छोड़ दिया था। उसने बच्चे को सिंगल मदर के तौर पर अकेले ही पाला है। कोर्ट ने 19 अप्रैल को फैसला सुनाते हुए पासपोर्ट अथॉरिटी को आदेश दिया था।
पिता ने छोड़ा, इसलिए पासपोर्ट से नाम हटाया जा सकता है: कोर्ट 
याचिका पर सुनवाई करते हुए जस्टिस प्रतिभा एम सिंह ने कहा कि यह एक ऐसा मामला होगा, जहां पिता ने बच्चे को पूरी तरह से छोड़ दिया है। ऐसी कंडीशन में बच्चे के पिता का नाम पासपोर्ट से हटा दिया जाए और पिता के नाम के बिना नाबालिग बच्चे को पासपोर्ट फिर से जारी किया जाए।
दिल्ली हाई कोर्ट ने आगे कहा कि कुछ खास परिस्थितियों में बायोलॉजिकल फादर का नाम हटाया जा सकता है और सरनेम बदला जा सकता है।
मां ने याचिका में कहा- पासपोर्ट अधिकारियों द्वारा पिता के नाम पर न दिया जाए जोर
सिंगल मदर ने अपनी याचिका में कहा था कि चूंकि वह सिंगल पेरेंट है और पिता ने बच्चे को बचपन में ही पूरी तरह से छोड़ दिया था। इसलिए पासपोर्ट अधिकारियों द्वारा बच्चे के पिता के नाम पर जोर नहीं दिया जाना चाहिए।
ये खबरें भी पढ़ सकते हैं...
सिंगल 'मदर' व 'फादर' बनना चाहते हैं युवा, सरोगेसी के कानून को हाईकोर्ट में दी चुनौती
युवा सिंगल 'मदर' व 'फादर' बनना चाहते हैं। इसे लेकर सरोगेसी के कानून को हाईकोर्ट में चुनौती दी गई। याचिका में कहा गया कि पेरेंट बनना मौलिक अधिकार है। इसके लिए शादी जरूरी नहीं है। याचिका में सरोगेसी को कॉमर्शियल बनाए जाने की मांग भी की गई। युवा पैसे देकर पैरेंट बनना चाह रहे हैं। पूरी खबर पढ़ें…
सुलह की गुंजाइश नहीं बची, तो SC तलाक मंजूर करेगा; पति-पत्नी को नहीं करना होगा 6 महीने का इंतजार
सुप्रीम कोर्ट की संवैधानिक बेंच ने तलाक को लेकर अहम फैसला सुनाया। कोर्ट ने कहा है कि अगर पति-पत्नी के रिश्ते टूट चुके हों और सुलह की गुंजाइश ही न बची हो, तो वह भारत के संविधान के आर्टिकल 142 के तहत बिना फैमिली कोर्ट भेजे तलाक को मंजूरी दे सकता है। इसके लिए 6 महीने का इंतजार अनिवार्य नहीं होगा। पूरी खबर पढ़ें...